Pako (3. tuotantokausi)

Paon kolmatta tuotantokautta alettiin esittää Yhdysvalloissa syyskuussa 2007 ja se jatkui helmikuuhun 2008. Käsikirjoittajien lakosta johtuen tuotantokautta tehtiin vain 13 jaksoa. Tällä kaudella Michael Scofield on passitettu pahamaineiseen Sonan vankilaan, jossa hänen halutaan vapauttavan erään vangin. Michaelin lisäksi vankilassa ovat Theodore ”T-Bag” Bagwell, entinen vanginvartija Brad Bellick ja entinen FBI-agentti Alexander Mahone.

Paon kolmatta tuotantokautta esitettiin Yhdysvalloissa edellisen kauden tapaan maanantai-iltaisin Foxilla kello 20.00. Suomessa MTV3:lla kauden esittäminen aloitettiin tiistaina 16. syyskuuta 2008 kello 21.00.

Näyttelijät

Päähenkilöt

Sivuhenkilöitä

Jaksot 
''Katso myös Luettelo televisiosarjan Pako jaksoista
{| class="wikitable" style="margin-right:0"
|-
! Jakso !! Nimi (suomenkielinen/alkuperäinen) !! Ensiesitys Yhdysvalloissa !! Ensiesitys Suomessa !! Katsojia (USA; milj.)
|-
|colspan="5" height="1" bgcolor="#fada00"|
|-
| align="center"|3x01 (45) || Perehdytys / Orientación || align="center"| 17. syyskuuta 2007 || align="center"| 16. syyskuuta 2008 || align="center"|7,51
|-
|colspan="5"| Michael, T-Bag, Bellick ja Mahone on passitettu Sonan vankilaan. Sonan pomona itseään pitävä Lechero lavastaa Michaelin syylliseksi huumevarkauteen, joten vankilan sääntöjen mukaan hänen täytyy taistella vankilan toista vankia vastaan. Michael taistelee, mutta ei suostu tappamaan vankia, jolloin Mahone tappaa tämän. T-Bag mielistelee itsensä Lecheron suosioon. Entisestä vangintavartija Bellickistä on tullut vankilan alinta kastia. Yhtiö haluaa, että Michael karkaa vankilasta erään toisen vangin, James Whistlerin, kanssa. He ovat kidnapanneet Saran ja L.J:n, joten Michaelin on pakko toimia.Tummahiuksinen nainen istuu pukeutumispöydän ääressä ja viimeistelee meikkiään. Hän yrittää peittää kasvojensa syviä arpia. Michael seisoo Sonan pihalla. Huutavan väkijoukon keskellä kaksi vankia ottaa mittaa toisistaan. Lincoln rukoilee Yhdysvaltain suurlähetystön virkailijaa auttamaan häntä: Michael on heti siirrettävä pois Sonasta. Virkailija kertoo, että vankila on täynnä pahimman luokan rikollisia. Vangit kapinoivat niin pahasti, että vartijat jättivät vankilan. Sen asukit jäivät omiin oloihinsa. Ne, jotka joutuvat Sonaan, eivät pääse ulos – kuin kuolleina. Michael katsoo järkyttyneenä kuinka tappelevat vangit hakkaavat toisiaan, kunnes toinen heistä lopulta katkaisee toisen niskan. Seuraavana aamuna suurlähetystön konsuli kertoo Lincolnille, että todennäköisesti Michael todetaan syyttömäksi Panamassa tekemiinsä rikoksiin, ja hänet saadaan siirrettyä ulos Sonasta 48 tunnin sisällä. Vankilassa Michael näkee Bellickin, joka on pahoinpidelty. Entinen vanginvartija pyytää muilta vangeilta vettä ja he tönäisevät hänet maahan. Laiha vanki nimeltä Sapo auttaa hänet pystyyn. Mahone istuu sellissään ja tuijottaa täriseviä käsiään. Hän yrittää löytää pillereitään, mutta ne ovat loppu. Michael astuu sisään ja Mahone alkaa vaatia tätä todistamaan puolestaan oikeudenkäynnissä. Michael ei suostu, mutta vaatii tietää miksi Yhtiö halusi hänet panamalaiseen vankilaan. Mahone ei tiedä, mutta kysyy voivatko he Michaelin kanssa pitää Sonassa toistensa puolia. Michael kieltäytyy. Lincoln saapuu Sonaan ja veljekset tapaavat. Lincoln paljastaa huolestuneelle veljelleen, ettei tiedä missä Sara on. Sisällä vankilassa vankijoukko lähestyy Michaelia. On perehdytyksen aika. Uudet vangit, joukossaan Michael ja Mahone, marssitetaan vankilaa hallinnoivan Lecheron toimistoon. Mies on nähnyt amerikkalaisvangit uutisissa. Hän ilmoittaa, että mikäli vankien välillä syntyy riitoja, ne ratkaistaan ulkona ringissä – tappelemalla kuolemaan asti. Michael näkee kauhukseen pihalla kuinka T-Bag astelee sisään Sonaan. Hän ei ehdi reagoida, sillä hänet kuulutetaan tapaamisalueelle. Vierailija esittelee itsensä nimellä Elliott Pike ja alkaa sitten yllyttää Michaelia vankilapakoon. Tämä tajuaa miehen olevan Yhtiön agentteja ja kävelee pois. Sellissään Michael on joutua tappeluun toisen vangin kanssa, mutta Lechero estää sen. Hän käskee etsiä huoneesta huumeita ja yllättäen niitä löytyy Michaelin sängystä. Toinen vanki sanoo palaavansa asiaan. Lincoln on etsinyt kuumeisesti Saraa ja saa ikävän puhelinsoiton. Poliisi luulee löytäneensä naisen - ruumishuoneelta. Bellick ja Sapo rukoilevat ruokaa, mutteivät saa mitään. Sapo pelkää heidän kuolevan nälkään. Bellick yrittää rauhoitella miestä, mutta tämä pakenee ikkunasta. Ulkona tornissa vartija käskee Sapoa pysähtymään – tuloksetta. Hän nostaa aseensa ja ampuu vangin. Järkyttynyt Michael harhailee takaisin selliinsä, jossa häntä odottaa kanankoipi: hänet on haastettu tappeluun. Lincoln on ruumishuoneella tunnistamassa Saran ruumista. Kun lakana vedetään syrjään, hän mutisee: "Se ei ole hän." Bellick, joka on pakotettu tyhjentämään vankilan käymälöitä, kuulee viemärissä jonkun kutsuvan häntä. Piilossa oleva mies pyytää Bellickiltä apua ja lupaa vastapalvelukseksi antaa hänelle ruokaa. Mies ojentaa hänelle kaksi paperinpalaa. Lincoln saa puhelun LJ:ltä, joka on Panamassa. Hän on saanut numeron Saralta. Huojentunut isä ja poika sopivat tapaavansa ravintolassa. On tappelun aika. Vangit kerääntyvät pihalle. T-Bag tekee tuttavuutta Lecheron kanssa ja nöyristelee tätä. Mahone neuvoo Michaelia miten iskeä tappelukumppanin polvi sijoiltaan, sillä on varma tämän voivan auttaa häntä pakenemaan Sonasta. Väkijoukon keskellä Bellick törmää Michaeliin ja sujauttaa paperilapun miehen taskuun. Sitten hän tekee samoin ringissä olevalle toiselle vangille. Lechero kertaa ainoan säännön: ei aseita! Michael ilmoittaa, ettei aio tapella. Kun hänen tappelukumppaninsa kääntää katseensa, Michael hyökkää miehen kimppuunsa. Vangit hurraavat ja kannustavat häntä tappamaan miehen. Michael ei voi tehdä sitä. Joku heittää maahan veitsen, jonka toinen vanki nappaa. Silloin Mahone astuu rinkiin ja katkaisee yhdellä otteella vangin niskan. Tämä oli rikkonut tappelun ainutta sääntöä. Lincoln saapuu ravintolaan etsien poikaansa ja Saraa. Tummahiuksinen nainen on baaritiskillä ja aloittaa keskustelun. Lincoln aikoo lähteä, kun nainen äkkiä kutsuu häntä nimellä. "Meillä on paljon keskusteltavaa", hän sanoo. Vankilan ulkopuolella odottanut nainen katselee, miten armeijan sotilaat hakevat kuolleet vangit Sonasta ulos ja jättävät ne "ei kenenkään maalle". Kun reitti on selvä, hän juoksee ruumiiden luokse ja löytää paperilapun taskusta. Siinä lukee:

Versailles
1989
V. Madrid

Michael löytää taskustaan toisen samanlaisen lapun. Lincoln saapuu tapaamisalueelle ja kertoo Michaelille, että tämän on autettava erästä vankia pakenemaan Sonasta. Miehen nimi on James Whistler. Lincoln näyttää Michaelille kammottavaa videota, jossa näkyy, että Sara ja LJ on kidnapattu. Lincoln kertoo veljelleen, että tällä on viikko aikaa löytää Whistler ja saada tämä ulos Sonasta. Muuten Sara ja LJ kuolevat.
|-
|colspan="5" height="1" bgcolor="#fada00"|
|-
| align="center"|3x02 (46) || Tulta/vettä / Fire/Water || align="center"| 24. syyskuuta 2007 || align="center"| 23. syyskuuta 2008 || align="center"|7,41
|-
|colspan="5"| Michael saa tietää, että James Whistler piileskelee Sonan viemäreissä. Myös Mahone etsii Whistleria, sillä hän on kuullut, että Whistlerin löytäjä pääsee vapaaksi. Vankilassa on pulaa vedestä ja mellakka on lähellä. Michael osoittaa kuitenkin olevan hyödyksi räjäyttämällä vankilan vesiputken, joten hän saa pitää Whistlerin ja tästä luvattu palkkio kumotaan. Sucre ostaa aseen ja uhkailee Bellickiä, joka kertoo, että hänen rakkaansa Maricruz on kunnossa. Sucre toimii epäitsekkäästi ja soittaa Maricruzille kertoakseen, että heidän täytyy erota toistaiseksi Sucren epävakaan elämätilanteen vuoksi.Saatuaan päivittäisen vesiannoksensa Michael kertoo nuorelle McGradylle, että hän etsii James Whistleriä. Käy ilmi, että kaikki etsivät miestä, joka on vankilassa tapettuaan Panama Cityn pormestarin pojan. Vesijonossa puhkeaa tappelu, jonka tuoksinassa joku tönäisee vesitynnyrin kumoon, ja sen sisältö kaatuu maahan. Vesiputki on rikki, mutta Lechero lupaa vangeille lisää vettä. Michael kysyy Bellickiltä miksi tämä laittoi paperilapun hänen taskuunsa. Bellick kertoo lapun tulleen Whistleriltä, joka piilottelee Sonan viemäreissä. Michael löytää miehen tunneleista ja kertoo auttavansa tätä pakenemaan. Whistler sanoo, ettei voi palata vankien joukkoon, sillä hänet tapettaisiin. Ravintolassa Lincoln tapaa tummahiuksisen naisen, joka esittelee itsensä Susan B. Anthonyk s i. Hän vaatii Lincolnilta päivittäiset raportit edistyksestä. McGrady kertoo Mahonelle, että Whistlerin löytävä vanki pääsee vapaaksi. Mahone etsii miehen käsiinsä ja aikoo tuoda tämän viemäreistä ihmisten ilmoille. Michael näyttää Whistlerin lappua Lincolnille. Lähdettyään vankilasta Lincoln törmää Sucreen bussipysäkillä. Hän pyytää mieheltä apua Michaelin pelastamiseksi. Sucre sanoo lähtevänsä Chicagoon Maricruzin luokse. Bussin lähtiessä Lincoln huomaa sen kyljessä Banco de Versailles -mainoksen. Hän tajuaa paperilapun viittaavaan paikkaan. Sillä välin Sofia Lugo tutkii samaa viestiä ja lähtee kohti pankkia. Bellick kertoo Lecherolle, että Whistler on viemäreissä. Michael näkee Bellickin lähtevän vankilan johtajan luota ja tajuaa mistä on kyse. Hän törmää viemäreissä Lecheron miehiin sekä Mahoneen. Whistler pääsee miehiä karkuun. Michael palaa Lecheron toimistoon ja yrittää päästä sopimukseen Whistleristä. Lecheroa ei kiinnosta. Michael pyytää McGradylta gallonan alkoholia. Mahonen onnistuu raahata Whistler maan alta vankilan pihalle. Panaman bussipysäkillä poliisit jututtavat Sucrea, joka alkaa epäillä, onko Chicagoon palaaminen sittenkään hyvä idea, sillä hänen läsnäolonsa saattaa Maricruzin ja vauvan vaaraan. Sophia saapuu Pankki Versaillesiin, antaa paperilapun virkailijalle ja kuulee olevansa oikeutettu Whistlerin tiliin. Lincoln tarkkailee naista tämän huomaamatta. Virkailija tuo tallelokeron sisällön ja Sophia laittaa sen laukkuunsa. Ulkona Lincoln menee juttelemaan naiselle ja sieppaa tämän laukusta taskukokoisen lintukirjan. Tien toisella puolella Agentti Pike näkee kaiken. Vihainen vankijoukko vaatii vettä Lecheron toimiston ulkopuolella. Mies soittaa eversti Escamillalle vankilan ulkopuolelle. Tämä ei pysty toimittamaan vettä. Mahone pakottaa Whistlerin vankilan pihalle, jossa vangit ympäröivät heidät. Lechero yrittää kontrolloida tilannetta. Vanki nimeltä Wyatt sanoo, että ilman vettä, Lecherolle ei ole valtaa. Samalla hetkellä Michael onnistuu räjäyttämään vesiputken tukoksen auki ja vesi alkaa suihkuta putkesta. Tyytyväiset vangit unohtavat kapinan ja ryntäävät juomaan. Lechero tajuaa sen olevan Michaelin ansiota. Hän päättää armahtaa Whistlerin ja vie samalla Mahonelta tämän vapaudut vankilasta -kortin. Myöhemmin Lechero miehineen hukuttaa kapinan aloittaneen Wyattin. Susan tapaa Lincolnin ja vaatii tältä Whistlerin lintukirjaa. Lincoln antaa hänelle kirjan, mutta se on väärä versio. Alkuperäisen hän pitää itsellään. Michael sanoo Whistlerille, ettei hänellä ole aavistustakaan miten he pääsevät pakenemaan Sonasta.
|-
|colspan="5" height="1" bgcolor="#fada00"|
|-
| align="center"|3x03 (47) || Puhelu odottaa / Call Waiting || align="center"| 1. lokakuuta 2007 || align="center"| 30. syyskuuta 2008 || align="center"|7,29
|-
|colspan="5"| Michael haluaa soittaa Saralle ennen kuin suostuu auttamaan Whistleria pakenemaan. Michael saa käsiinsä – T-Bagin avustuksella – Lecheron kännykän ja Yhtiö antaa hänen puhua Saran kanssa. Puhelun avulla Michael ja Lincoln saavat selville siepattujen Saran ja L.J:n sijainnin, mutta Lincolnin pelastusyritys epäonnistuu. Whistler kertoo Michaelille, että Yhtiö haluaa hänet pois Sonasta, jotta hän voisi auttaa heitä löytämään erään henkilön. Yhtiön leivissä oleva Susan B. Anthony kertoo Lincolnille, että oli virhe yrittää vapauttaa Sara ja L.J, ja tätä odottaa laatikko autotallissa.Sucre tulee pyytämään Lincolnilta rahaa, mutta sanoo, ettei pysty auttamaan veljeksiä. Lincoln tapaa Michaelin ja näyttää saamaansa valokuvaa elossa olevasta Sarasta. Kuvassa Sara pitelee päivän sanomalehteä ja näyttää osoittavan sanoja "Santa Rita". Voisiko se olla vihje? Lincoln sanoo Susanille, ettei Michael suostu auttamaan Whistleriä, ellei saa puhua Saran kanssa. Susan ei suostu. Michael saa selville, että Sonassa on vain yksi puhelin ja se on Lecherolla. Lechero saa kuulla, etteivät bisnekset suju ihan suunnitelmien mukaan. Lisäksi hänen miehensä alkavat menettää uskoaan johtajaansa. Hänen serkkunsa vakuuttaa kaiken olevan hyvin. Ehkä ongelma onkin vankilan sisällä? Tapaamisalueella Whistleriä odottaa tyttöystävä Sofia. Tämä kertoo Michaelin veljen vieneen häneltä lintukirjan. Sofia kysyy miksi kirja on niin tärkeä, muttei saa suoraa vastausta. Lähtiessään nainen huomaa Lincolnin nimen ja osoitteen vankilan vieraskirjassa. Michael kiristää T-Bagilta apua saadakseen Lecheron puhelimen. T-Bag auttaa tyhjentämään kännykän akun, joten Lecheron on jätettävä se latautumaan. Kun pomo lähtee toimistosta T-Bag salakuljettaa puhelimen Michaelille. Tämän pitää palauttaa se puolen tunnin sisällä, muuten he molemmat kuolevat. Mahone tapaa puolustusasianajajansa ja saa kuulla, että hänen oikeudenkäyntinsä on vasta vuoden päästä. Michaelin todistuksella ei myöskään ole merkitystä, sillä he ovat molemmat vankeja. Vieroitusoireista kärsivät Mahone rukoilee turhaan lääkkeitä. Asianajajan lähdettyä hän kääntyy vankilan huumediilerien puoleen. Lincolnin suostuttelun johdosta Susan antaa Saran puhua Michaelin kanssa. Käyttäen koodikieltä Sara antaa vihjeitä olinpaikastaan. Michaelin onnistuu palauttaa puhelin määräajan kuluessa, mutta Lechero huomaa sen olevan pois paikoiltaan ja tajuaa jotain olevan tekeillä. Hän käyttää uudelleenvalintaa. Lincoln vastaa, muttei sano mitään. Whistler, joka tajuaa, ettei Michael on täysin hänen puolellaan yrittää liittoutua Mahonen kanssa ja onkia tietoja. Sofia löytää Lincolnin ja saa kuulla, että tämä on pakotettu auttamaan Whistler ulos vankilasta. Lincoln kertoo kiristyksestä, ja Sofia on järkyttynyt. Hän luuli Whistlerin yrittävän päästä Sonasta laillisin keinoin. Lincoln ajaa Santa Ritan patsaan luokse ja löytää paikan, jossa Sara ja LJ ovat vankina. Hän ehtii juuri nähdä poikansa, ennen kuin panttivangit siirretään pakettiautoon. Lincoln ei pysty pelastamaan heitä. Whistler kertoo Michaelille tarinansa. Hän toimi kalastajana ja kuljetti luonnontutkijan ottamaan vesinäytteitä. Pian tämän jälkeen valtion virkamiehet alkoivat kysellä häneltä mihin hän vei tutkijan. Whistler ei enää muistanut. Nyt taho, joka yrittää saada hänet ulos vankilasta, vaatii häntä kertomaan mistä vesinäytteet ovat peräisin. Whistler sanoo lintukirjan sisältävän koordinaatit. Hänen täytyy vain muistaa mitkä ovat oikeat. Sammy epäilee T-Bagin uskollisuutta ja nöyryyttää tätä. T-Bag kostaa iskostamalla Lecheron mieleen epäilyksen miehiään kohtaan. Bellick kuulee Michaelin ja Mahonen puhuvan ja saa tietää pakosuunnitelmasta. Susan saa kuulla Lincolnin yrittäneen vapauttaa panttivangit ja varoittaa miestä. Tämä ei saa yrittää samanlaista petkutusta uudelleen. Susan kertoo lähettäneensä miehelle lahjan todistaakseen olevansa tosissaan. Lincoln löytää autotallista verisen pahvilaatikon.
|-
|colspan="5" height="1" bgcolor="#fada00"|
|-
| align="center"|3x04 (48) || Aidat / Good Fences || align="center"| 8. lokakuuta 2007 || align="center"| 7. lokakuuta 2008 || align="center"|7,35
|-
|colspan="5"| Mahone näkee hallusinaatioita aiemmin tappamastaan Haywiresta, joka kertoo, että Michael aikoo karata itse ja jättää hänet vankilaan. Mahone tekee Michaelille selväksi, että häntä ei petetä. Lincoln on löytänyt Saran pään laatikosta, mutta ei kerro löydöstään Michaelille. Vankilan sähköt katkevat, jolloin Lechero pyytää apua Michaelilta, mutta Michael haluaa vastapalvelukseksi paremman sellin. Lincoln ja Whistelerin tyttöystävä Sofia yrittävät palkata Sonan haudankaivajaa puolelleen, koska tämä on ratkaisevassa osassa pakosuunnitelmassa. T-Bag tappaa Lecheron huumeidenkuljettajan ja saa itse kyseisen paikan.Michael saa varoituksen: ellei Lincoln palauta lintukirjaa, Whistler aikoo kertoa Yhtiölle kenen hallussa se on. Kun Lincoln vierailee Michaelin luona, tämä pyytää häntä puhumaan vankilan haudankaivajalle. Lincoln on järkyttynyt nähtyään Susanin lähettämän pahvilaatikon sisällön, muttei pysty kertomaan veljelleen, että laatikossa oli Saran irtileikattu pää. Lincoln tapaa Susanin, joka sanoo, ettei olisi tahtonut tappaa Saraa. Lincoln lupaa tehdä mitä tahansa saadakseen poikansa takaisin. Susan käskee häntä antamaan oikean lintukirjan. Michaelin pyytää McGradya lainaamaan hänelle kaulakoruaan. Poika kyselee syytä. Lechero katselee jalkapallo-ottelua toimistossaan, kun äkkiä vankilan sähköt katkeavat. Michael vierailee vieroitusoireista kärsivän Mahonen luona ja sanoo tämän pääsevän mukaan pakosuunnitelmaan. Michael käskee Mahonea ottamaan itseään niskasta kiinni ja etsimään mustan kuulakärkikynän. Bellick näkee miesten keskustelun. Sofia vierailee Whistlerin luona, kertoo tietävänsä pakosuunnitelmasta ja vaatii saada auttaa. Whistler pyytää häntä etsimään tietoja Michaelin ja Lincolnin menneisyydestä. Vieroitusoireista kärsivä Mahone näkee hallusinaatioita Hourusta, joka neuvoo häntä olemaan luottamatta Michaeliin. Lechero tietää Michaelin olevan insinööri ja pyytää apua sähköongelmiin. Jos vankilan puhelimesta loppuu akku, Lechero ei saa tilattua ruokaa vangeille. Michael sanoo, että sähköjohdot saa korjattua vain "ei kenenkään maalla", vankilan muurien ja armeijan tornien välimaastossa. Michael lupaa auttaa, mikäli hän saa kulmasellin, josta näkee pihalle. Bellick lupautuu myös auttamaan kaivamaan sähkökaapelit esiin. Hän kertoo Michaelille kuulleensa tämän keskustelun Mahonen kanssa. Michael ei suostu kertomaan pakosuunnitelmasta. Kun Sucre kieltäytyy auttamasta veljeksiä, Lincoln joutuu pyytämään Sofiaa tulkikseen. He yrittävät värvätä vankilan haudankaivajan mukaan suunnitelmiin. Mies suostuu, mutta pyytää rahaa. Michael kertoo Whistlerille, ettei Mahone tule pakenemaan heidän kanssaan. On vain ajan kysymys milloin mies saa hermoromahduksen ilman lääkkeitään. Bellick kertoo Lecherolle Michaelin suunnittelevan pakoa. Hän sanoo nähneensä tämän hautaavan jotain sähkökaapelien luo "ei kenenkään maalle". Lechero vaatii saada tietää mitä maahan on haudattu. Michael näyttää vain käyttäneensä ilmastointiteippiä sähkökaapelien korjaamiseen. On aika laittaa sähköt päälle. Lechero pakottaa Michaelin kellariin varokerasian luokse, jonka Michael on jumittanut McGradyn ristikaulakorulla. Hän on jäädä kiinni huijauksesta, kun sähköt eivät mene päälle. Sammy hyökkää Michaelin kimppuun ja tappelun tuoksinassa tämä saa poistettua korun rasiasta. Valot syttyvät. T-Bag tappaa Lecherolle työskentelevän huumediilerin ja lavastaa kuoleman yliannostukseksi. Lechero on aikaisemmin epäillyt diileriä ja uskoo tämän varastaneen huumeita. T-Bag saa miehen paikan. Lechero kostaa Bellickille sen, että tämä syötti hänelle väärää tietoa kaatamalla miehen päälle kuumaa kahvia. Whistler kysyy, miksi Michael korjasi sähköt, sillä nyt vankilaa ympäröivä sähköaita on jälleen toiminnassa. Michael sanoo, että päästäkseen pakenemaan, sähköaidan on toimittava täydellä teholla. Lincoln saa Susanilta rahaa, jotta voi lahjoa haudankaivajan. He yrittää kuitenkin kiristää lisää rahaa, jolloin Susan ampuu hänet. Houru-hallusinaatio houkuttelee Mahonea tappamaan Michaelin. T-Bag tuo ex-agentille huumeita, joilla tämä pystyy hoitamaan vieroitusoireitaan. Kun Mahone huomaa Michaelin jättäneen kuulakärkikynän entiseen selliinsä, hän tajuaa joutuneensa vedätetyksi. Mahone varoittaa, ettei häntä kannata huijata. Muuten hän tappaa Michaelin. Lincoln valehtelee Michaelille, että Sara ja LJ ovat kunnossa. Hän kertoo myös vankilan saaneen uuden haudankaivajan – Sucresta. Susan lähettää lintukirjan Whistlerille. Mies kyselee millaisen pakosuunnitelman Michael on kehittänyt. Miehet katselevat kuinka Sucre hautaa kuolleen huumediilerin. Hän valelee ruumiin Kesslivol-kemikaalilla. Michael kertoo, että kuumennettuna aine syövyttää terästä. Sucre ruiskuttaa vartijoiden huomaamatta kemikaalia sähköaitaan.
|-
|colspan="5" height="1" bgcolor="#fada00"|
|-
| align="center"|3x05 (49) || Häirintää / Interference || align="center"| 22. lokakuuta 2007 || align="center"| 14. lokakuuta 2008 || align="center"|7,44
|-
|colspan="5"| Michael suunnittelee pakoa seuraavalle päivälle ja aikoo toteuttaa sen päivänvalossa, mutta Lincoln ei kerro asiasta Susanille. Lincolnin ja Sofian täytyy hoitaa pakoreitti Sonan ulkopuolella. Michaelin ja Mahonen epäilykset heräävät, kun Sonaan tulee uusi vanki, joka on tuntevinaan Whistlerin ja väittää tätä suurlähettilän seurassa olleeksi McFaddeniksi. Michael tarkkailee vartijoita, mutta yksi vartijoista huomaa kiikarin linssin ja luulee sitä kiväärin tähtäimeksi, jolloin vankila ratsataan. Lähtiessään vartijat laittavat Michaelin sellin lukkoon ja kaikki hänen tavaransa jäävät sinne. Lecherin serkku Augusto maksaa Sucrelle tavaroiden salakuljettamisesta Sonaan.Pakoon on enää yksi päivä. Michael  yrittää kehitellä suunnitelmaa. Lincoln  tulee tapaamaan häntä, muttei vieläkään kerro Saran kohtalosta. Veljekset sopivat, että Lincoln järjestää pakoauton vankilan ulkopuolelle kello kolmeksi iltapäivällä. Vankien on paettava päivänvalossa, sillä eivät pysty pimeässä välttelemään armeijan jeeppejä. Sonaan saapuu uusi vanki nimeltään Andrew Tyge. Hän sanoo tunnistavansa Whistlerin. Michael hankkii kellon ja kiikarit, sillä hänen täytyy tarkkailla vankilan vartijoita ja löytää miesten heikot kohdat. Pakosuunnitelman mukaan hän ja Whistler kiipeävät keskellä päivää ulos vankilan ikkunasta ja juoksevat aidalle, mutta vartijat eivät saa nähdä heitä. Lecheron serkku Augusto puhuttelee haudankaivajana työskentelevää Sucrea ja tarjoaa tälle sopimusta: tämän tulisi salakuljettaa tavaroita Sonaan palkkiota vastaan. Raha houkuttaa Sucrea, ja hän suostuu. Whistler huomaa, että keskipäivällä aurinko sokaisee toisen vartijan kuudeksi minuutiksi. Michael puolestaan näkee, miten toinen vartija joutuu säätämään televisionsa antennia vähän väliä. Hän päättää rakentaa häiriötä aiheuttavan radiolähettimen. Tyge vakoilee Michaelia ja Whistleriä, mutta nämä eivät huomaa häntä. Mahone näkee miehen ja käskee tätä pitämään huolen omista asioistaan. Lincolnin ja Sofian ajaessa vankilan lähistöllä, poliisi pysäyttää heidät. Sofia valehtelee heidän olevan turisteja, ja he pääsevät jatkamaan matkaansa rannalle. Lincoln ostaa tarvikkeita ja hautaa jotain hiekkaan. Lecheron luona vieraileva nunna Mary Francis kertoo, ettei Augusto enää suostu maksamaan hänelle Sonan keikoista. Suuttunut Lechero sanoo, ettei ole koskaan maksanut seksistä, eikä tee sitä nytkään. Sucren vankilaan salakuljettama paketti tulee perille - Sammyn käsiin. Michael varastaa mikroaaltouunin ja kokoaa sen avulla lähettimen, joka häiritsee vartijan television signaalia. Hänen testatessa laitetta, vartija kääntyy Michaelin ikkunaa kohden ja ampuu. Sonassa alkaa kaikua hälytys. Sonaa ulkopuolella vartioiva e versti Escamilla miehineen saapuu vankilaan. Michaelin selliä ampunut vartija luuli nähneensä ikkunassa kiväärintähtäimen. Escamilla kokoaa vangit pihalle ja sanoo, ettei aio lähteä ennen kuin löytää aseen. Mary Francis piiloutuu vartijoilta komeroon. T-Bag rauhoittelee hermostunutta naista ja lupaa suojella häntä. Sotilaat löytävät kiikarinpuolikkaan Michaelin sellistä. Vartija nimeltä Hurtado vaatii saada tietää miksi Michael tarkkaili häntä. Whistler pelastaa tilanteen sanomalla, että kiikarit ovat hänen, ja hän käyttää niitä bongaillessaan lintuja. Hän näyttää lintukirjaa ja eversti uskoo häntä. Vartijat laittavat lukon Michaelin selliin ja kaikki hänen tavaransa jäävät sisään. Onko suunnitelma pilalla? Lechero saa selville, että Mary Francis yritti varastaa häntä 30 dollaria. T-Bag valehtelee antaneensa rahat naiselle taksimatkaa varten. Lechero on raivoissaan ja käy T-Bagin kimppuun. Whistler törmää Tygeen, joka kutsuu häntä McFaddeniksi. Hän on varma, että näki Whistlerin suurlähettilään seurassa Nizzassa vuonna 1997. Whistler väittää Tygea hulluksi ja sanoo olevansa vain tavallinen kalastaja. Michael ja Mahone eivät usko häntä, mutta sillä ei ole väliä paon kannalta. Mahone on huomannut jotain sellistään; Hurtado juo kupin kahvia joka päivä samaan aikaan. Pystyvätkö vangit käyttämään tätä tietoa hyväkseen?
|-
|colspan="5" height="1" bgcolor="#fada00"|
|-
| align="center"|3x06 (50) || Valokuva / Photo Finish || align="center"| 5. marraskuuta 2007 || align="center"| 21. lokakuuta 2008 || align="center"|7,69
|-
|colspan="5"| Mahonen entiset kollegat FBI:stä tulevat tapaamaan häntä ja kertovat tehneensä sopimuksen, jonka mukaan todistamalla Yhtiötä vastaan Mahone saa lyhyemmän tuomion ja pääsee Yhdysvaltoihin vankilaan. Vanki löytyy tapettuna Sonasta ja Whistler joutuu syytettyjen penkille. Lincolnin ja Sofian täytyy huumata yksi vartijoista, jolloin Lincoln vahingossa paljastaa Susanille, että he aikovat paeta jo päiväsaikaan kello 15:13. Michael haluaa nähdä Saran ja L.J:n kuvat ennen pakoa, joten Lincolnin täytyy kertoa hänelle Saran kuolemasta. Murtunut Michael syyttää Saran kuolemasta Whisteleria ja haastaa hänet taisteluun.Michael juttelee Tygen kanssa Whistleristä. Tyge kertoo työskennelleensä Whistlerin kanssa Ambassador hotellissa Nizzassa, muttei paljasta enempää. Mahone  kyselee mitä tapahtuu sen jälkeen, kun he pääsevät sähköaidan toiselle puolelle. Michael ei paljasta suunnitelmiaan, mutta käskee miesten etsiä tikkaat. Bellick yrittää tehdä tuttavuutta Tygen kanssa, mutta tämä torjuu hänen yrityksensä. Mahone kyllästyy Tygen vakoilun ja varoittaa Whistleriä. Pakoon on aikaa kolme tuntia. Yhtiö olettaa vankien pakenevan yhdeksältä illalla, sillä Michael tahtoo ehtiä hyviin asemiin panttivankien vaihtopaikalle, jotta he saavat Saran ja LJ:n varmasti turvaan. Hän kertoo Lincolnille, että tämän täytyy onnistua huumaamaan vartija Hurtadon kahvi. Michael sanoo, ettei suostu toteuttamaan pakosuunnitelmaa, ellei näe tuoretta kuvaa Sarasta ja LJ:sta. Piilopaikassa Susan kertoo LJ:lle joutuneensa sotavangiksi palvellessaan Mosuilissa. Kuullessaan amerikkalaisten helikopterien äänet, hän yritti paeta ikkunasta. Kyseessä oli kuitenkin panttivankienvaihto-operaatio, joka meni pieleen naisen pakoyrityksen takia. Pelastajat kuolivat ja Susan jäi kiinni. Hänen arpensa ovat peräisin kidutuksista ja raiskauksista. Susan muistuttaa LJ:tä, ettei tämän kannata yrittää mitään illalla panttivankien vaihdon yhteydessä. T-Bag epäilee Sammyn varastavan Lecherolta, jonka oikeaksi nimeksi paljastuu Norman. Sammyn ja T-Bag välille on syntyä tappelu. Lechero käskee T-Bagia selvittämään kuka hänet on pettänyt. Michael tutkii Lecheron miesten selliä, jota kautta aikoo paeta, mutta Sammy ja Cheo saapuvat paikalle. Cheo huomaa Auguston lähettämät sikarit. Sammy sanoo, etteivät sikarit ole lahjus. Michael pääsee juuri ja juuri pakenemaan. Mahonea odottaa tapaamisalueella yllätys: agentti Lang kertoo, että 48 tunnin sisällä hänet siirretään St. Louisiin. Mahone joutuu istumaan vain kahdeksan vuoden tuomion mikäli todistaa hallitusta vastaan Lincoln Burrowsin salaliitosta. Jos hän ei suostu yhteistyöhön, häntä syytetään tekemistään murhista. Mahone ei suostu. Tyge löytyy murhattuna pihalta ja Lechero on raivoissaan. Hän aikoo rangaista syyllistä kovalla kädellä. Ruumis löytyi läheltä paikkaa, jossa McGrady pelaa päivittäin jalkapalloa. Poika kertoo nähneensä Whistlerin portaikossa ja kuulleensa riitelyä hetkeä ennen murhaa. Whistler vannoo olevansa syytön ja muistuttaa, että hänellä on vaikutusvaltaisia vihamiehiä, jotka tahtovat hänen kuolevan. Senkö takia häntä syytetään murhasta? Lechero julmistuu syytöksistä, että hän tanssisi Panaman rikkaan pormestarin pillin mukaan. Hän kertoo, että hänen äitinsä joutui työnantajansa raiskaamaksi. Miestä ei koskaan syytetty rikoksesta, joten 13-vuotias Norman kosti äitinsä puolesta. Hän pukeutui maitomieheksi (espanjaksi lechero) ja murhasi työnantajan. Susan antaa Lincolnille nukutuslääkettä, jolla huumata vartija tajuttomaksi. Lincoln pyytää väärennettyä kuvaa Sarasta. Susan suostuu ja muistuttaa, että panttivankienvaihto tapahtuu yhdeksältä illalla. Lincolnin ei onnistu antaa huumattua kahvia Hurtadolle, mutta Sofia pelastaa tilanteen. Hän pyytää kyytiä Sonaan ja vaihtaa kahvin ajomatkalla. Hurtado yrittää lähennellä Sofiaa, mutta tämä valehtelee olevansa Lecheron nainen. Vartija pelästyy ja perääntyy. T-Bag neuvoo Michaelia lavastamaan Sammy Tygen murhaan. Michael ei pysty tekemään sitä. Hän epäilee Mahonea ja löytää tämän sellistä verisen veitsen. Susan saa kuulla, että Lincolnin onnistui huumaamaan Hurtado. Hän kysyy miksi suunnitelman toteuttaminen aloitettiin jo päivällä, sillä huumeet vaikuttavat jo tunnin päästä. Hän epäilee huijausta ja aikoo tappaa LJ:n, mutta hätääntynyt Lincoln selittää aikataulun vaihdoksen syyt. Agentit Lang ja Sullivan tulevat tapaamaan Mahonea ja tämä suostuu yhteistyöhön, sillä pelkää henkensä puolesta. Vangit katsovat kuinka hän kävelee ulos Sonasta. Michael syyttää Mahonea Tygen murhasta, mutta Lechero ei usko häntä. Hän aikoo tappaa Whistlerin, mutta puukottaakin yllättäen Cheoa. Hän on haistanut sikarinhajun miehen vaatteissa ja luulee tämän pettäneen hänet. Whistler pääsee vapaaksi syytöksistä. Lincoln saa kuulla Susanilta, että LJ on edelleen elossa, mutta ei saa väärennettyä valokuvaa Sarasta. Hän joutuu kertomaan kamalan totuuden Michaelille. Lincoln rukoilee pikkuveljeään pysymään suunnitelmissa LJ:n takia. Michael ei tiedä miten selvitä surustaan ja syyttää Whistleriä Saran kuolemasta. Hän haastaa miehen kaksintaisteluun.
|-
|colspan="5" height="1" bgcolor="#fada00"|
|-
| align="center"|3x07 (51) || Menoksi! / Vamonos || align="center"| 5. marraskuuta 2007 || align="center"| 28. lokakuuta 2008 || align="center"|8,00
|-
|colspan="5"| Michael paljastaa, että tappelu, johon hän haastoi Whistlerin, onkin osa pakoa. Kun muut vangit kerääntyvät katsomaan tappelua, he aikovat paeta. Lecherolle selviää, että Michael suunnittelee pakoa, ja hän haluaa mukaan. Lincoln yrittää pelastaa L.J:n, mutta epäonnistuu jälleen. Mahone huolestuu, kun hänen oikeudenkäyntinsä viivästyy. Jakson lopussa Michael näkee kun Susan, oikealta nimeltään Gretchen, käy tapaamassa Whistleria.Michael paljastaa, että tappelu, johon hän haastoi Whistlerin, onkin osa pakoa. Miehet aikovat toteuttaa suunnitelmaansa heti, kun iltapäivän aurinko sokaisee itäisen tornin vartijan, ja Hurtado menee tajuttomaksi juotuaan huumatun kahvin. Lincon on huolissaan panttivankienvaihdosta. Hän pelkää, että Whistler yrittää paeta. Susan tuo LJ:n vaihtopaikalle ja Sucre tarkkailee tilannetta lähistöllä. Hän ilmoittaa Lincolnille, että poika on kunnossa. Mahonea ollaan kuljettamassa oikeustalolle, jotta hän voi todistaa Yhtiötä vastaan. Agentti Sullivan kertoo, että sopimuksen kanssa on ongelmia. Mahone majoitetaan hotelliin odottamaan käsittelyä. Whistler on huolissaan Mahonesta. Entä jos tämä paljastaa suunnitelman FBI agenteille? Bellick sanoo Michaelille olevansa pahoillaan Saran kuolemasta. Samalla kun vangit odottavat pihalla tappelun alkua, Michael irrottaa kalterit sellin ikkunasta. Kello 15.12 Hurtado menettää tajuntansa. Juuri kun auringonvalo sokaisee tornin vartijan, Sammy tulee selliin hakemaan rahaa. Hänen lähdettyään Michael heittää köysitikkaat ikkunasta. Miesten kiivetessä ulos ei-kenenkään-maalle aurinko menee äkkiä pilveen. Vartija voi nähdä heidät minä hetkenä hyvänsä! Michael kiipeää nopeasti takaisin selliin, muttei ehdi vetää köysitikkaita kokonaan sisään. Lechero etsii miehet käsiinsä ja vaatii heitä pihalle. Tappelu alkaa. Whistler pääsee voitolle Michaelista ja valmistautuu lyömään tämän kuoliaaksi kivenmurikalla. Äkkiä vankilassa alkaa soida hälytys. Hurtado on herännyt ja huomannut sellin ikkunaan kiinnitetyt köysitikkaat. Lincoln odottaa Michaelia rannalla. Sofia tulee hänen luokseen ja ottaa esiin aseen. Hän ei aio antaa veljesten luovuttaa Whistleriä Susanille. Tapaamispaikalla Susan paljastaa LJ:lle, että ellei pako tapahdu, he kaikki kuolevat. Lincoln ja Sofia kuulevat hälytyksen vankilan ulkopuolella ja tajuavat, ettei pako onnistunut. Lincoln valehtelee Susanille saapuvansa tapaamispaikalle Whistlerin ja Michaelin kanssa. Eversti Escamilla sotilaineen saapuu Sonaan. He ampuvat vangin nimeltä Papo, sillä köysitikkaat olivat hänen sellinsä ikkunassa. Escamilla nuhtelee Lecheroa siitä, ettei tämä pysty kontrolloimaan vankilan asukkeja. Pomon valta alkaa karista. Escamillan lähtiessä Lechero tajuaa, että pakoa yrittäneet vangit olivat Michael ja Whistler. Mahone odottaa hotellissa. Hän alkaa epäillä, että Lang ja Sullivan yrittävät saada hänet tunnustamaan murhat, jotta saisivat hänet tuomiolle. Lang yrittää vakuutella, että sopimus panamalaisten kanssa on todellinen. Hän huomaa, että Mahonella on pahat vieroitusoireet. Agentti Pike kertoo Susanille, ettei kukaan päässyt pakenemaan Sonasta. Sucre näkee Susanin lähtevän ja ilmoittaa Lincolnille. Sucre saa pysäytettyä Susanin auton ja Lincoln ehtii paikalle. Seuraa tappelu. Kun Susanin apuri uhkaa LJ:tä aseella, Lincoln perääntyy. Hän pyytää Susanilta vielä yhtä tilaisuutta saada Whistler ulos Sonasta. Kun Susan ajaa pois LJ mukanaan, autosta putoaa tielle ruumispusseja. Sammy raahaa Michaelin Lecheroa tapaamaan. Valtansa menettämistä pelkäävä Lechero ilmoittaa Michaelille, että haluaa mukaan pakosuunnitelmaan. Sullivan kertoo, että panamalaiset ovat suostuneet tekemään sopimuksen Mahonen siirtämisestä Yhdysvaltoihin, mutta käsittely on vasta seuraavana päivänä. Lang joutuu laittamaan vieroitusoireista kärsivän Mahonen käsirautoihin. Sonan tapaamisalueella Whistler tapaa yllättävän henkilön – Susanin. He työskentelevät yhdessä. Whistler, joka tuntee Susanin nimellä Gretchen, päättää antaa pakosuunnitelmalle neljä päivää lisäaikaa. Michael näkee tapaamisen sellistään.
|-
|colspan="5" height="1" bgcolor="#fada00"|
|-
| align="center"|3x08 (52) || Tappokäsky / Bang & Burn || align="center"| 12. marraskuuta 2007 || align="center"| 4. marraskuuta 2008 || align="center"|7,18
|-
|colspan="5"| Yhtiön johtaja ja Gretchenin pomo, Kenraali, tulee Panamaan ja kertoo että asiat tulee hoitaa kuntoon välittömästi. He aikovat vapauttaa Whistlerin taisteluhelikoptereilla ja ilman Michaelin apua. Huumeongelmasta kärsivä Mahone ei pysty todistamaan eikä siten pääse Yhdysvaltoihin. Lechero kertoo Michaelille, että Sonassa on sortunut maanalainen tunneli, jonka kautta he voisivat päästä pakoon. Yhtiö yrittää tappaa Lincolnin, Sucren ja Sofian.Michael tapaa Lincolnin ja saa kuulla, että he saivat 4 lisäpäivää. Lincoln kertoo nähneensä Susanin autossa ruumispusseja ja tietää, ettei heidän ollut tarkoitus selvitä panttivankienvaihdosta hengissä. Michael syyttää veljeään siitä, että tämä valehteli hänelle Saran kuolemasta ja käytti häntä hyväkseen. Susan tapaa Yhtiön edustajan, jota kutsuu kenraaliksi. Mies ilmoittaa, että on "tappokäskyn" aika. Susan sanoo operaation olevan miltei mahdoton toteuttaa. Hän pyytää kenraalia harkitsemaan. Miehen päätös on kuitenkin horjumaton. Susan tapaa Whistlerin ja käskee tämän olla valmiina viideltä. Whistlerin mielestä suunnitelma on itsemurha. Hän kysyy mitä hänen tulee tehdä Michaelin suhteen. Susan käskee tappamaan tämän. Michael pyytää Lecheroa lykkäämään pakosellin kalterien korjaamista, mutta Lecherolla ei ole enää vaikutusvaltaa eversti Escalmillaan. Sammy tietää, etteivät muut vangit enää kunnioita Lecheroa ja ehdottaa, että he ottavat vangin nimeltä Cristobal jengiinsä. Whistlerin vuokraisännäksi itsensä esittelemä mies ottaa yhteyttä Sofiaan. Huoneistossa on haljennut putki. Yhtiön agentti kuulee puhelun. Michael tulee Whistlerin selliin kertomaan, että he saivat lisäaikaa pakoon. Hän kysyy kenen naisen kanssa Whistler keskusteli tapaamisalueella. Whistler kertoo Susanin olevan Yhtiön edustaja, joka uhkaili häntä. Vieroitusoireista kärsivä Mahone tunnustaa Langille tappaneensa Oscar Shalesin. Hän rukoilee Langilta rauhoittavia lääkkeitä. Ilman niitä hän ei pysty todistamaan Yhtiötä vastaan. T-Bag tuo viestin: Michaelin ja Whistlerin täytyy tulla tapaamaan Lecheroa. Whistler ottaa mukaan veitsen, mutta ennen kuin hän ehtii puukottaa Michaelia, Lechero tulee kellariin. Hän avaa lukitun ovea salaisen koodin avulla. Oven takana on sortunut maanalainen tunneli. Michael tajuaa tunnelin vievän ei-kenenkään-maalle. Pääsevätkö he pakenemaan tätä kautta? Sofia saapuu asunnolle, josta vuokraisäntä soitti. Hän löytää passin, jossa on Whistlerin kuva, mutta nimenä Gary Miller. Kesken kaiken Susan astuu sisään. Hän uhkaa tappaa Sofia, jos tämä vielä sekaantuu pakosuunnitelmaan. Whistler huomaa kellon lähestyvän viittää. Hän valehtelee kärsivänsä klaustrofobiasta, jotta pääsisi lähtemään tunnelista. Michael seuraa häntä vaatien tietää mistä on kysymys. Lechero saapuu paikalle ennen kuin Whistler ehtii vastata. Michael pyytää Lecherolta kännykkää, jotta voi soittaa Lincolnille. Lincoln ja Sucre kehittelevät suunnitelmaa. He vuokraavat mökin metsän keskeltä ja äänittävät laukauksia nauhalle. Michael pyytää McGradyltä palvelusta. Voisiko poika pyytää isäänsä soittamaan Lincolnille? Poika ei tahdo sotkea isää Michaelin ongelmiin, mutta suostuu lopulta. Whistler ja Sofia näkevät toisensa tapaamisalueella. Sofia lupaa pysyä kaukana Lincolnista, mutta kysyy Whistleriltä asunnosta. Mies valehtelee, ettei tiedä siitä mitään. McGradyn isä Alfonso soittaa Lincolnille ja välittää Michaelin viestin: "älä tule kotiin illalliselle". Lincoln ymmärtää, että hänen täytyy olla varovainen. Myös Sofia varoittaa häntä ja Sucrea, että jokin on pielessä. Agentti Pike näkee tapaamisen ja kertoo siitä Susanille. Nainen käskee tappaa heidät. Kun Lincoln ja Sucre joutuvat vastatusten Yhtiön agenttien kanssa, Lincoln ampuu Piken. Lincoln soittaa Lecheron kännykkään, mutta Sammy vastaa. Lincoln pyytää miestä välittämään viestin Michaelille. Sammy sulkee puhelimen ja syyttää Lecheroa liittoutumisesta Michaelin kanssa. On oikeudenkäynnin aika. Mahone luulee pystyvänsä todistamaan. Hän kertoo totuuden, mutta vaikuttaa oikeudenkäynnissä sekavalta ja vainoharhaiselta. Tuomari ei usko häntä. Michaelille saa Lecherolta puhelimen ja puhuu Lincolnin kanssa. Veli kertoo agenttien yrittäneen tappaa hänet, Sucren ja Sofian. Michael tajuaa, että Yhtiö aikoo saada Whistlerin ulos Sonasta omin avuin. Samassa kaksi helikopteria ilmestyvät Sonan ylle. Michael löytää Whistlerin vankilan katolta. Tämä on juuri tarttumassa helikopterista laskettuun köyteen. Michael tarttuu kiinni Whistleristä ja tämän ote lipeää. Miehet putoavat takaisin katolle. Susan kuulee radiosta, että operaatio keskeytyi. Hän tajuaa olevansa ongelmissa. Whistler ja Michael juoksevat takaisin selleihin samalla kun sotilaat tekevät rynnäkön Sonaan. Heitä johtaa kenraali Zavala, joka käskee sotilaita vangitsemaan Michaelin. Hän sanoo tietävänsä kuka on pakoyritysten takana. Michaelin on tullut aika hyvästellä Sona.
|-
|colspan="5" height="1" bgcolor="#fada00"|
|-
| align="center"|3x09 (53) || Boxi / Boxed In || align="center"| 14. tammikuuta 2008 || align="center"| 11. marraskuuta 2008 || align="center"|7,87
|-
|colspan="5"| Kenraali Zavala kuulustelee Michalia ja vaatii saada tietää pakoyritysten toimeenpanijan. Lopulta Michael kertoo totuuden, ja Susan – oikealta nimeltään Gretchen Morgan – tuodaan kuulusteluihin. Kidutuksen jälkeen tämä suostuu viemään kenraalin paikkaan, jossa siepattu L.J on. Kyseessä on kuitenkin harhautus. Bellick haastetaan tappeluun, jonka hän voittaa kyseenalaisin keinoin. Mahone palaa Sonaan ja kärsii vieroitusoireista. Surce harhauttaa Yhtiötä luulemaan, että hän on riidoissa Lincolnin kanssa, ja yhtiö maksaa hänelle tämän vakoilusta. T-Bag haluaa mukaan pakoporukkaan.Kenraali Zavala vie Michaelin toimistoonsa, jossa vaatii tietää kuka hyökkäsi Sonaan. Michael ei kerro. Zavala sulkee hänet vankilan ulkopuolella häkkiin, johon paistaa iltapäivän kuuma aurinko. Sofia paljastaa Lincolnille, ettei enää luota Whistleriin. Susantulee paikalle ja vaatii Lincolnia mukaansa. Hän tahtoo pitää Lincolnin motivoituneena ja vie tämän LJ :n luokse. Lincoln sanoo, että seuraavan kerran kun he näkevät toisensa, LJ:n tulee seurata tarkasti mitä isä tekee. Agentti Lang joutuu viemään Mahonen takaisin Sonaan ja antaa hänelle hopearahan tuomaan onnea. Whistler lupaa, että Mahone on yhä mukana pakotiimissä. Sucre törmää Augustoon, joka vaatii aseella uhaten häntä salakuljettamaan tavaraa Sonaan. Saavuttuaan vankilaan Sucre näkee Michaelin häkissä ja vie hänelle vettä. Lämpöhalvauksen partaalla oleva Michael käskee Sucrea jättämään hänet ja lähtemään. Lechero ja Whistler yrittävät jatkaa tunnelin kaivamista, mutta se on sortumassa. He tarvitsevat Michaelin taitoja. T-Bag näkee miesten hiipivän pois kellarista. Michael tunnustaa Zavalalle suunnitelleensa pakoa ja pääsee pois häkistä. Hän rukoilee kenraalia pelastamaan LJ:n hengen. T-Bag tietää Whistlerin työskentelevän Lecheron kanssa. T-Bag ehdottaa, että mikäli auttaa raivaamaan Sammyn pois tieltä, hän pääsee mukaan pakotiimiin. Myöhemmin T-Bag lupaa Mahonelle huumeita vastapalvelukseksi Sammyn murhasta. Mahone kieltäytyy. Lincoln saa tietää Sucren salakuljettavan tavaraa Sonaan ja kysyy miksei Sucre ole vielä lopettanut työtään haudankaivajana. Sucre sanoo tarvitsevansa rahaa ja vihjailee, ettei ehkä pysty enää auttamaan veljeksiä. Miehet riitelevät kovaäänisesti. Yhtiön agentti kuulee sanaharkan. Zavala lukee lehdestä Mahonen todistuksesta ja alkaa uskoa Michaelia. Kenraali lupaa suojella LJ:tä, jos Michael paljastaa liittolaistensa nimet. Samaan aikaan Sofia vierailee Whistlerin luona ja kysyy asunnosta. Whistler sanoo hankkineensa väärennetyt paperit päästäkseen pois Panamasta. Hänellä on passi myös Sofialle. Zavala hakee Whistlerin kuulusteltavaksi: hän tahtoo tietää kuka yrittää saada miehen ulos Sonasta. Whistler ei puhu ja Zavala uhkaa kiduttaa häntä. Michael kannustaa häntä kertomaan totuuden. Lopulta Whistler paljastastaa Susanin oikean nimen – Gretchen Morgan. Susan yrittää lahjoa Sucren vakoilemaan Lincolinia 50 000 dollarin rahasummaa vastaan. Sucre palaa Lincolnin luokse ja kertoo heidän suunnitelmansa toimineen kuin unelma. Heidän välinen riitansa ei ollut todellinen. Michael soittaa Lincolnille ja kysyy missä tämä tapaa Gretchenin. Tapaamispaikalla Zavala pidättää naisen. Hänmmentynyt Lincoln vakuuttaa, ettei hänellä ole mitään tekemistä asian kanssa. Zavala aloittaa Susanin kiduttamisen. Tämä ei murru, ja Zavala tajuaa naisen olleen kidutettavana aikaisemminkin. Whistler tunnistaa naisen ja kertoo työskentelevänsä tämän kanssa. Lopulta Gretchen kertoo, ettei johda operaatiota. Hänen tehtävänsä on vain vartioida LJ:tä. Ennen kuin hänet viedään pois, Michael vannoo kostavansa Saran murhan. Bellick joutuu sanaharkkaan Octavio nimisen vangin kanssa, joka haastaa hänet tappeluun. Bellick valmistautuu huolella. Juuri ennen tappelun alkua hän kastaa palan kangasta maaliin ja tärpättiin ja sitoo ne rystystensä ympäri. Ringissä Octavio pääsee niskan päälle, mutta yllätykseksi Bellick voittaa. Vangijoukko hurraa, mutta T-Bag tajuaa Bellickin huumanneen Octavion. Gretchen johdattaa Zavalan ansaan. Kenraali miehineen kuolee. Gretchen soittaa Lincolnille. Samaan aikaan Zavalan tilalle saapuu kenraali Mestas. Hän ei tiedä Michaelin tai Whistlerin tunnustuksesta ja lähettää miehet takaisin Sonaan. Lechero on helpottunut. Sammy ja Augusto tapaavat. Sammy sanoo, että hänen on aika alkaa johtaa Sonaa. Augusto neuvoo häntä avaamaan Sucren vankilaan salakuljettaman paketin. Sen sisällä on ase. Michael soittaa Lincolnille. Tämä on vihainen siitä, ettei veli kertonut suunnitelmastaan Gretchenin varalle. Michael puhuu Whistlerin kanssa. Hän on arvannut, että mies tietää enemmän kuin kertoo.
|-
|colspan="5" height="1" bgcolor="#fada00"|
|-
| align="center"|3x10 (54) || Vallanvaihto / Dirt Nap || align="center"| 21. tammikuuta 2008 || align="center"| 18. marraskuuta 2008 || align="center"|7,81
|-
|colspan="5"| Sammy suistaa Lecheron vallasta ja haluaa Michaelin hengiltä. T-Bag sanoo Bellickille, että tämä pääsee mukaan pakoon jos haastaa Sammyn tappeluun. Lincoln ostaa pommin, jonka Sucre laittaa Gretchenin autoon. Sammy saa selville, että Michael suunnittelee pakoa ja tulee katsomaan tunnelia. Michael on kuitenkin ottanut pois tunnelia tukevan osan ja Sammy kuolee. Lechero pääsee takaisin valtaan. Lincoln kertoo Michaelille, että Sofia löysi Whistlerin asunnosta Whistlerille kuuluvan Gary Miller -nimisen henkilön passin.Sammy yrittää vakuuttaa Lecherolle, että Michaelin on kuoltava. Lechero  ei suostu. Selvittyään boxista hengissä Michaelista on tullut vankilassa suosittu. Miehen tappaminen saisi aikaan mellakan. Mahone, joka on selvinnyt vieroitusoireistaan, saa postissa kuvan Cameron-pojastaan. T-Bag pääsee osaksi pakotiimiä. Lechero lähettää hänet etsimään tarvikkeita samalla, kun Michael, Mahone ja Whistler kaivavat tunnelia. Sammy hyökkää Lecheron kimppuun aikoen tappaa tämän, mutta säästää miehen hengen kunnioituksesta. Lechero ei kuitenkaan pääse palaamaan kellariin. Sammy ilmoittaa Sonan vangeille, että vankilassa on nyt uusi pomo. Hän lupaa palkkion sille, joka tuo hänelle Michaelin. T-Bag päättää, että Sammy on tapettava. Hän näkee Bellickin kehuskelevan edellisen päivän voitollaan. T-Bag lupaa Bellickin pääsevän pakotiimiin, jos tämä tappaa Sammyn. Bellick haastaa Sammyn kaksintaisteluun aikoen huumata miehen asetonilla. Kauhukseen hän löytääkin asetonitölkin tyhjänä. Sofia yrittää saada Lincolnin lupaamaan, ettei tämä anna Whistlerin vahingoittua panttivanginvaihdon yhteydessä. Lincoln antaa sanansa, ettei miehelle käy kuinkaan. Sucre tapaa Susanin, joka on juuri lähettänyt viestin Gary Milleriltä miehelle nimeltä Edward Gurhrie. Viestissä lukee, että "myynti on lähtenyt hyvin käyntiin". Sucre vannoo, ettei Lincoln suunnittele enää mitään Susanin päänmenoksi. Nainen sanoo uskovansa häntä ja antaa 25 000 dollarin sekin. Michael, Whistler ja Mahone yrittävät tukea tunnelia, jottei se sortuisi. Whistler kertoo, että hänen käskettiin tappaa Michael. Muuten Yhtiö vahingoittaa hänen perhettään. Whistler myöntää myös tietävänsä enemmän kuin on antanut ymmärtää. Hän vannoo olevansa kalastaja, mutta työskennelleensä Yhtiölle. Hän vannoo olevansa syytön, mutta Mahone ja Michael eivät usko. Sofian kauhuksi Lincoln ostaa kotitekoisen pommin ja kertoo sen olevan osa varasuunnitelmaa. Lincoln antaa pommin Sucrelle, joka lähtee tapaamaan Susania ja piilottaa laitteen naisen autoon. Yllättäen Susan kertoo tietävänsä Sucren ja Lincolnin riidan olleen vain hämäystä. Hän on myös saanut selville, että Sucre lähetti rahaa Maricruzille. Ellei Sucre kerro hänelle Lincolnin suunnitelmista, Yhtiö tappaa Maricruzin. Whistler, Mahone ja Michael lähtevät etsimään Lecheroa ja T-Bagia. He kuulevat huutoa pihalta: Bellickin ja Sammyn tappelu on alkanut. Äkkiä Sammyn apurit huomaavat Michaelin. Miehet joutuvat pakenemaan takaisin kellariin. Pihalla Bellick on jäänyt alakynteen. Sammy valmistautuu tappamaan hänet, kun samassa Cyrus huutaa että Michael on löytynyt ja Whistler on jäänyt kiinni. Kellarissa Sammy vaatii Whistleriä kertomaan oven koodin. Tunnelissa Mahone pidättelee Michaelia, joka sanoo heidän tarvitsevan Whistlerin hengissä. Sammy pyytää Lecherolta koodia turhaan. Äkkiä Michael avaa oven. Sammy miehineen ryntää sisään ja näkee puoliksi kaivetun tunnelin. Michael joutuu paljastamaan pakosuunnitelman. Sammy lähtee tutkimaan tunnelia, joka sortuu. Lechero ampuu miehen apurit. Michael jää järkyttyneenä tuijottamaan kuollutta Sammya. Lechero näyttää Sonan vangeille Sammyn ruumiin ja ottaa näin valtansa takaisin. Bellick vaatii päästä mukaan pakosuunnitelmaan, muuten hän paljastaa sen kaikille. McGrady yrittää ostaa paikkansa pakotiimissä, mutta Michael ei suostu ottamaan poikaa mukaan. Whistler puolestaan epäilee Michaelin taitoja. Miten tunneli saattoi sortua? Paljastuu, että Michael irrotti yhden tukipuiden pidikkeistä. Hän aiheutti Sammyn kuoleman tarkoituksellisesti. Michael tapaa Lincolnin, joka kertoo Whistlerin käyttävän nimeä Gary Miller. Hän on saanut selville, että samanniminen mies asuu Scottsdalen kaupungissa Arizonassa. Whistler ei ole kalastaja, mutta kuka hän on? Lincoln antaa Sofialle jäähyväislahjaksi avaimenperän, jossa on pieni Eiffel-torni. Hän lupaa itse viedä Sofian jonain päivänä Pariisiin, ellei Whistler tee sitä. Kotona Sofia alkaa pakata Whistlerin tavaroita aikoen heittää ne pois. Hän löytää laukun, jossa on valepohja. Sen alla on metallinen salkku.
|-
|colspan="5" height="1" bgcolor="#fada00"|
|-
| align="center"|3x11 (55) || Alitse ja ulos! / Under and Out || align="center"| 4. helmikuuta 2008 || align="center"| 25. marraskuuta 2008 || align="center"|7,35
|-
|colspan="5"| Tunnelin sorruttua heillä on vuorokausi aikaa kaivaa se uudelleen. Sade kuitenkin pilaa suunnitelmat, ja lähtöä joudutaan aikaistamaan yöhön, vaikka yöaikaan vartijoita on tuplasti paikalla. Lincoln ja Sucre auttavat ulkopuolella sammuttamaan vankilan valot. Sucren valehenkilöllisyys aiheuttaa ongelmia, sillä ”Jorge Rivera” on etsintäkuulutettu. Gretchen ottaa Sofian vangikseen, jotta Whistler varmasti luovuttaa Yhtiön kaipaamat koordinaatit. Jakson lopussa pako on valmis alkamaan, mutta T-Bag ja Lechero uhkaavat tappaa Whistlerin, elleivät pääse ensin. Myös Bellick liittyy heidän joukkoonsa.Michael kertoo, että pakoon aikovilla vangeilla on 24 tuntia aikaa kaivaa tunneli uudelleen. Hänen vielä tiedä miten päästä vartijoiden ohi. Muut karkurit alkavat kyseenalaistaa suunnitelman toimivuuden. Michael puhuu Lincolnin kanssa ja sanoo, ettei tahtoisi auttaa vapaaksi murhaajia tai luovuttaa Whistleriä Yhtiölle. T-Bag yrittää yllyttää vankeja Michaelin vastaan. Hän kertoo viimekertaisesta paosta ja siitä, kuinka Michael petti muut vangit. Mahone puolustaa Michaelia. Äkkiä tunnelin katosta alkaa tippua vettä; ulkona sataa. Michael tajuaa, että tunneli voi romahtaa minä hetkenä hyvänsä. Hän päättää, että vankien täytyy paeta samana yönä. McGrady pyytää viimeisen kerran Michaelia ottamaan hänet mukaan pakotiimiin, mutta tämä on järkkymätön. Michael väittää tekevänsä hänelle palveluksen pakottamalla pojan jäämään Sonaan. Sucre tapaa Gretchenin, joka on löytänyt pommin autostaan. Nainen uhkaa tappaa Maricruzin, ellei Sucre puhu hänelle totta. Mies paljastaa kuulleensa, että Michael on alkanut epäröidä Whistlerin luovuttamista. Lincoln soittaa Gretchenille ja kertoo paon siirtyneen. Vangit juonivat tunnelissa. T-Bag yrittää liittoutua Lecheron kanssa. Rikollispomo ei suostu. Tämän jälkeen T-Bag, joka tahtoo Whistlerin hengiltä sabotoidakseen Michaelin suunnitelmat, yrittää rekrytoida Mahonea mukaan. Myös Bellick ehdottaa Mahonelle, että he liittoutuisivat yhteen. Jos he ottavat muut vangit kiinni ja luovuttavat nämä viranomaisille, he voisivat päästä lyhyemmällä tuomiolla. Mahone sanoo lähtevänsä omille teilleen paon jälkeen. Michael keksii miten saada vankilan pihan valot sammumaan. Hän pyytää apua Sucrelta, joka etsii hänelle sähkögeneraattorin tiedot. Hän kysyy, miten vangit aikovat vältellä vankilan ympärillä partioivia jeeppejä. Sucrella on nimittäin idea. Lincoln saa Gretcheniltä kutsun vanhaan tehdashalliin ja löytää sieltä myös Yhtiön sieppaaman Sofian. Gretchen käskee hänen soittaa Whistlerille. Puhelun aikana nainen kiduttaa Sofiaa ja vaatii Whistleriltä koordinaatteja vielä samana päivänä. Mies aikoo luovuttaa ne, mutta Michael muistuttaa, että siinä tapauksessa LJ kuolee. Lincoln yrittää saada Gretchenin kertomaan totuuden. Mihin Yhtiö tarvitsee Whistleriä. Gretchen sanoo, että Yhtiön toiminta on oikeutettua. Tarkoitus pyhittää keinot. Haudankaivajana työskentelevä Sucre sabotoi armeijan jeeppejä. Lähtiessään hän joutuu pomonsa puhutteluun. Hänen valehenkilöllisyytensä on aiheuttanut ongelmia. Käy ilmi, että Jorge Rivera on etsintäkuulutettu. Gretchen tuo Lincolnin ja Sofian Sonaan. Vastahakoinen Whistler aikoo luovuttaa koordinaatit. Hän on ojentamassa paperilappua Gretchenille, mutta viime hetkellä repäisee sen kahtia. Hän sanoo, että antaa koordinaattien toisen osan vasta kun Sofia, LJ, Michael ja Lincoln ovat turvassa. Gretchenillä ei ole muuta vaihtoehtoa kuin suostua, mutta hän asettaa aikarajan. Michael kertoo Lincolnille, että tämän on katkaistava vankilan sähköt aamulla tasan klo 5.15. Michael selittää McGradylle minkälaista tämän elämä tulisi olemaan pakosalla, mutta poika tahtoo silti ulos Sonasta. Lopulta Michael suostuu ottamaan tämän pakotiimiin. Samalla kun vangit laskeutuvat tunneliin, Michael kertoo ottaneensa selville, että sähkökatkoksen sattuessa varageneraattori käynnistyy 30 sekunnin kuluttua. Heillä on vain puoli minuuttia aikaa paeta. T-Bag ja Lechero päättävät, etteivät voi luottaa Michaeliin. T-Bag nappaa esiin veitsen ja uhkaa tappaa Whistlerin, ellei pääse ulos ensimmäisenä. Michaelin on pakko suostua päästämään muut vangit edelleen. Vain Mahone jää hänen peräänsä. Lincoln sieppaa bussin ja ajaa sillä päin sähkötolppaa. Vankilan valot pimenevät. Pako on alkanut.
|-
|colspan="5" height="1" bgcolor="#fada00"|
|-
| align="center"|3x12 (56) || Juokse tai kuole! / Hell Or High Water || align="center"| 11. helmikuuta 2008 || align="center"| 2. joulukuuta 2008 || align="center"|7,84
|-
|colspan="5"| Lechero, Bellick ja T-Bag epäonnistuvat pakoyrityksessä, mutta Michael, Whistler, Mahone ja McGrady onnistuvat pakenemaan. Paon aikana Whistler kuitenkin pudotti lintukirjansa, jossa on tärkeitä Yhtiön kaipaamia koordinaatteja. Pakenijat karistavat vartijat kannoiltaan sukeltamalla. Sucren oli tarkoitus tulla veneellä paikalle, mutta hän on pidätettynä eikä pääse tulemaan. Lincoln soittaa Gretchenille ja kertoo, että he vaihtavat Wistlerin L.J:hin hylätyn varastorakennuksen luona. Whistler onnistuu kuitenkin pakenemaan.Valot sammuvat ja vangeilla on 30 sekuntia aikaa päästä pakoon. Lechero, T-Bag ja Bellick kiipeävät ei-kenenkään-maalle ja lähtevät juoksemaan kohti aitaa, mutta Michael käskee muiden pysyä paikoillaan. Valot syttyvät odotettua aiemmin ja pihalla olevat vangit nähdään. Käy ilmi, että tämä oli osa Michaelin suunnitelmaa. Lechero ei pysähdy vartijoiden käskyistä huolimatta ja häntä ammutaan. Sonassa Bellick joutuu vartijoiden pahoinpitelemäksi. Lopulta kenraali Sojo ja Mestas pakottavat hänet näyttämään mitä kautta vangit yrittivät pakoon. Lincoln ei saa Sucreen yhteyttä, mutta saa puhelun McGradyn isältä Alphonsolta. Tämä odottaa vankeja pakoauton kanssa. Juuri kun vartijat saapuvat tunneliin Michael, Mahone, Whistler ja McGrady ryömivät ulos – ja vapauteen. Kenraali Sojo ja vartijat lähtevät ajamaan heitä takaa. Juostessaan Whistler nyrjäyttää nilkkansa. Mahone ja Michael auttavat hänet rannalle, jonne Lincoln saapuu. He kaivavat sukellusvarusteet hiekasta. Whistler varoittaa, että Yhtiö ei anna panttivankien vaihdon tapahtua suunnitelman mukaan, vaan aikoo tappaa LJ:n, Sofian ja muut vangit. Hän ehdottaa, että antautuu itse Yhtiölle, kun panttivangit ovat turvassa – turhaan. Lincoln ei luota häneen. Gretchen soittaa ja käskee heidän tulla Panama Cityyn 20 minuutin kuluttua. Whistler huomaa äkkiä, että on hukannut lintukirjan. Vangit uivat keskellä merta olevalle poijulle, jonka luona Sucren pitäisi olla odottamassa veneen kanssa, mutta hän ei ole siellä. Sucre on käsiraudoissa Sonan vartijoiden toimistossa. He luulevat häntä etsintäkuulutetuksi Jorge Riveraksi. Vartijat käyvät T-Bagin kimppuun yrittäessään saa tiedon Michaelin olinpaikasta. Samalla kun häntä raahataan kenraali Sojon toimistoon, hän löytää maasta Whistlerin lintukirjan. Kenraali Sojo tajuaa, että vangit ovat veden varassa ja soittaa rannikkovartiostolle. Alphonso näkee, ettei Sucre ole saapunut paikalle, joten hän ottaa itse veneen ja tuo vangit rantaan. Hän on hakenut Lincolnin auton, jossa on vaihtovaatteet kaikille. Alphonso ja McGrady hyvästelevät muut ja lähtevät. Vangit ovat matkalla Lincolnin vuokraamaan piilopaikkaan, mutta Yhtiön agentit löytävät heidät ja lähtevät ajamaan heitä takaa. Gretchenin Whistlerille antamassa kellossa on ollut jäljityslaite. Vankien linnoittautuessa mökkiin Yhtiön agentit avaavat tulen ja Lincoln ampuu takaisin. Gretchen saapuu paikalle ja tajuaa, ettei mökissä ole ketään. Laukaukset tulevat ääninauhalta. Vangit ovat paenneet takaovesta. Kenraali Mestas käskee vartijoita vapauttamaan Sucren – hänellä on tarpeeksi tekemistä vankikarkureiden jahtaamisessa. Juuri kun Sucre on astumassa ulos ovesta, T-Bag ilmiantaa hänet. Sucre kieltää kaiken, mutta vartijat löytävät hänen kuvansa Michaelin tiedoista ja tajuavat hänen olevan yksi Fox River Kahdeksikosta. Whistler rukoilee turhaan Michaelia ja Lincolnia kääntymään takaisin. Lincoln ajaa hylätylle varastolle ja käskee Gretcheniä tuomaan LJ:n sinne 20 minuutin kuluessa. Alphonso ja McGrady huomaavat edessään tiesulun ja sotilaita, jotka tutkivat jokaisen auton. McGrady sanoo isälleen, ettei tahdo joutua takaisin vankilaan. Mitä he voivat tehdä? Varastolla Mahone yrittää lähteä, mutta kostonhimoinen Lincoln ottaa esiin aseen ja uhkaa ampua hänet. Mahone selittää, että yritti vain pelastaa oman perheensä. Juuri kun Lincoln on vetämässä liipaisinta, Whistler rikkoo ikkunan ja säntää pakoon. Nyrjähtänyt nilkka oli vain hämäystä. Whistler varastaa auton ja ajaa pakoon. Lincoln ja Michael jäävät epätoivoissaan tuijottamaan hänen peräänsä.
|-
|colspan="5" height="1" bgcolor="#fada00"|
|-
| align="center"|3x13 (57) || Hienosäätöä / The Art of the Deal || align="center"| 18. helmikuuta 2008 || align="center"| 9. joulukuuta 2008 || align="center"|7,40
|-
|colspan="5"| Michael ja Lincoln nappaavat Whistlerin ja kertovat Gretchenille vaihtavansa tämän L.J:hin ja Sofiaan. He suorittavat vaihdon museossa, jossa Sofia haavoittuu, mutta muut pääsevät ulos ehjin nahoin. McGrady tapaa perheensä Kolumbiassa. Sucre ei suostu kertomaan tietojaan Michaelista ja hänet passitetaan Sonaan, jossa T-Bag on vallassa tapettuaan Lecheron. Mahone liittyy jälleen Yhtiön riveihin. Michael hakee Whistlerin salkun ja aikoo kostaa Gretchenille Saran kuoleman.Whistler on päässyt pakoon, mutta Michael ja Lincoln  lähtevät takaa-ajoon. Kuvitellessaan kadottaneensa veljekset jäljiltään Whistler soittaa Gretchenille. Samalla hetkellä Lincoln saa miehen kiinni ja ilmoittaa puhelimessa, että panttivankien vaihto tapahtuu Panama Cityssä. Alphonso ja McGrady ajavat pakomatkallaan tiesulkuun. Sotilaat tutkivat auton, mutteivät löydä poikaa, joka on piiloutunut auton penkkien taakse. Gretchen saapuu tapaamaan Michaelia ja kertoo olevansa vaikuttunut tämän kyvyistä; Yhtiö tarvitsisi Michaelin kaltaista työntekijää. Lincoln vartioi Whistleriä samalla, kun Michael ilmoittaa, että vaihto tapahtuu läheisessä museossa. Sonan vartijat pahoinpitelevät Sucrea, mutta tämä ei suostu paljastamaan Michaelin olinpaikkaa. Hänet pakotetaan kaivamaan syvä kuoppa, johon vartijat uhkaavat haudata hänet elävältä. Sonassa haavoittunut Lechero on joutunut alakynteen. T-Bag päättää auttaa miestä Bellickin estelyistä huolimatta. Toimistossaan Lechero ottaa piilosta aseen; hän on taas niskan päällä. T-Bag sanoo tietävänsä vartijan, joka on valmis päästämään heidät vapaaksi 50 000 dollaria vastaan. Gretchen saapuu museoon, mutta joutuu metallinpaljastimien takia jättämään aseensa ulkopuolelle. Hän astelee sisään LJ:n ja Sofian kasnsa. Yhtiön agentit ovat asemissa jokaisen uloskäynnin luona. Lechero suostuu hankkimaan rahasumman. T-Bag tietää kuka pystyy salakuljettamaan rahat Sonaan. T-Bag esittää auttavansa Lecheroa. Sovittuaan rahojen kuljetuksen ja saatuaan aseen itselleen, hän kuitenkin tukehduttaa miehen hengiltä kauhistuneen Bellickin edessä. Gretchen löytää veljekset ja Whistlerin. Panttivankien vaihto tapahtuu; LJ pääsee isänsä luokse. Sofia kysyy yllättäen Gretcheniltä, miksei nainen tahdo Whistleriltä tärkeitä koordinaatteja. Gretchen paljastaa, ettei mitään koordinaatteja olekaan. Whistler yrittää selittää, mutta Sofia palaa veljesten luo. Gretchen käskee heitä häipymään paikalta, mutta Michael sanoo tietävänsä ulkopuolella odottavista Yhtiön agenteista. Hänellä on muita suunnitelmia. Rikkomalla lasivitriinin Michael aiheuttaa museossa hälytyksen – he kaikki poistuvat yhtä aikaa. Museon vierailijat ohjataan ulos ja heidät tarkastetaan. Vartijat löytävät Whistlerin taskusta nuolenpään, jonka Michael on sinne piilottanut. Gretchen huomauttaa, että se on vain muovia, mutta vartijat ovat jo tunnistaneet Whistlerin. Yhtiön agentit ryhtyvät toimiin. Museon edessä alkaa ammuskelu, ja Gretchen pakottaa Whistlerin mukaansa. Mies on kuitenkin huomannut, että Sofiaa on ammuttu. Lincoln yrittää auttaa Sofiaa, mutta LJ lupaa huolehtia naisesta, kunhan isä vain pakenee paikalta. Gretchen pakottaa Whistlerin pakettiautoon. Samalla hetkellä Michael hakee aseen ja tähtää sillä naista. Ennen kuin hän ehtii vetää liipaisimesta poliisit ampuvat autoa ja Gretchen pakenee. Autossa nainen raivostuu kuullessaan, että Whistlerin lintukirja on kadonnut. Vankilan ulkopuolella T-Bag tapaa sisar Mary Francisin, joka on tuonut hänelle rahat. T-Bag pyytää naista antamaan osan rahoista ja pitämään huolta lopuista. Sonan vartijat huomaavat, ettei Sucre aio puhua ja nostavat hänet kuopasta. Samalla hetkellä Michael soittaa. Kenraali Rafaelin pakottamana Sucre vastaa, mutta sanoo olevansa kunnossa ja rikkoo puhelimen. T-Bag ilmoittaa Sonan vangeille, että Lechero on kuollut. Hän pitää pihalla puheen ja antaa saamansa rahat vangeille ostaen näin itselleen kunnioitusta. Vankien juhliessa kenraali Rafael avaa vankilan ovet ja heittää sisään Sucren. Tämä on nyt vanki Sonassa. Sofia on päässyt sairaalaan ja toipuu. Hän kuiskaa jotain LJ:lle. Sairaalan ulkopuolella LJ antaa sedälleen origamiruusun, jonka Sara oli saanut Michaelilta. Hän löysi sen talosta, jossa heitä pidettiin panttivankeina. LJ mainitsee Sofia kertoneen löytämästään salkusta. Kostonhimoisen Michaelin kiinnostus herää. Alfonso ja McGrady tulevat kotiin, jossa heitä odottaa koko perhe. Kaikki iloitsevat pojan paluusta. Yksi tarina on saanut onnellisen lopun. Mahone istuu baarissa rahattomana, kun joku saapuu maksamaan hänen juomansa. Whistler seisoo hänen edessään ja kysyy liittyisikö hän Yhtiön palkkalistoille. Mahone suostuu. Michael ja Lincoln murtautuvat Sofian kotiin ja löytävät salkun. Se on täynnä tarkkailuraportteja miehestä nimeltä Jason Leif. Michael ilmoittaa, että aikoo etsiä Gretchenin käsiin ja kostaa Saran kuoleman. Lincoln yrittää estellä veljensä aikeita, mutta ymmärtää lopulta. Veljekset halaavat ja hyvästelevät. Michael ottaa aseen ja lähtee matkaan.
|-
|colspan="5" height="1" bgcolor="#fada00"|
|-
|}

Pako
Tuotantokaudet